श्रीरामजी के राज्य पर प्रतिष्ठित होने पर तीनों लोक हर्षित हो गए, उनके सारे शोक जाते रहे। कोई किसी से वैर नहीं करता। श्रीराम जी के प्रताप से सबकी विषमता नष्ट हो गई। सब लोग अपने धर्म में तत्पर हुए सदा वेद-मार्ग पर चलते हैं। उन्हें न किसी बात का भय है और न कोई रोग ही सताता है। राम-राज्य में दैहिक, दैविक और भौतिक ताप किसी को नहीं व्यापते थे। सब मनुष्य परस्पर प्रेम करते हैं। मर्यादा में रहकर अपने-अपने धर्म का पालन करते हैं। स्वप्न में भी कहीं पाप नहीं है।